recursal/SuperWikiNEXT-32B huggingface dataset:
**வால்மீகி தேசியப் பூங்கா மற்றும் வனவிலங்குகள் காப்பகம்** (Valmiki National Park and Wildlife Sanctuary) இந்தியாவின் பீகார் மாநிலத்தில் *மேற்குச் சம்பாரன்* மாவட்டத்தில் அமைந்துள்ளது. இது 899.38 சதுர கிலோமீட்டர்கள் பரப்பளவில்அமைந்துள்ளது. *மேற்குச் சம்பாரன்* மாவட்டத்தின் மொத்தப் பரப்பளவில் இது 17.4 % ஆகும். 900 சதுர கிலோமீட்டர்கள் கொண்ட சம்ப்ரா காடுகளில் 800 சதுர கிலோமீட்டர்களில் வனவிலங்குக் காப்பகம் அமைந்துள்ளது. இதில் 335 சதுர கிலோமீட்டர்களில் இத்தேசியப் பூங்கா அமைந்துள்ளது. இப் பாதுகாக்கப்பட்ட வனப்பகுதியானது நேபாளம் மற்றும் இந்தியாவின் உத்தரப்பிரதேசம் மாநிலத்திலும் அமைந்துள்ளது. இது இமயமலையின் தெராய் பகுதியில் அமைந்துள்ளது. இந்த தேசியப் பூங்காவில் பாலூட்டிகள், ஊர்வன, பறவைகள் மற்றும் வண்ணத்துப்பூச்சிகள் ஆகியவை காணப்படுகின்றன. 1990 ஆம் ஆண்டு இந்தத் தேசியப் பூங்காவில் புலிகள் பாதுகாப்புத் திட்டம் அறிமுகப்படுத்தப்பட்டது.

மேற்கோள்கள்
-----------

1. ↑  "காப்பகப்படுத்தப்பட்ட நகல்" இம் மூலத்தில் இருந்து 2012-11-04 அன்று. பரணிடப்பட்டது.. .

புற இணைப்புகள்
--------------

* வால்மீகி தேசியப் பூங்கா பரணிடப்பட்டது 2012-11-04 at the வந்தவழி இயந்திரம்
* வால்மீகி வனவிலங்குகள் காப்பகம்
* வால்மீகி தேசியப் பூங்கா மற்றும் புலிகள் பாதுகாப்புத் திட்டம் பரணிடப்பட்டது 2014-01-03 at the வந்தவழி இயந்திரம்
**செலீனியம் ஆக்சிபுரோமைடு** *(Selenium oxybromide)* என்பது SeOBr2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.

தயாரிப்பு முறை
--------------

செலீனியம் ஈராக்சைடு மற்றும் செலீனியம் நான்குபுரோமைடு சேர்மங்கள் வினைபுரிவதால் செலீனியம் ஆக்சிபுரோமைடு உருவாகிறது. செலீனியம் மற்றும் செலீனியம் ஈராக்சைடு இரண்டும் புரோமினுடன் வினைபுரிந்து செலீனியம் ஒருபுரோமைடு மற்றும் செலீனியம் நான்குபுரோமைடு முதலியன உருவாகின்றன. செலீனியம் நான்கு புரோமைடில், செலீனியம் ஈராக்சைடை கரைப்பதன் மூலமாக செலீனியம் ஆக்சிபுரோமைடு உருவாக்கப்படுகிறது.

2 Se + Br2 → Se2Br2
Se2Br2 + 3 Br2 → SeBr4
SeBr4 + SeO2 → 2 SeOBr2

பண்புகள்
--------

செம்பழுப்பு நிறத்திண்மமாகக் காணப்படும் செலீனியம் ஆக்சிபுரோமைடு குறைவான உருகுநிலையைக் (41.6 ° செ) கொண்டுள்ளது. இச்சேர்மத்தின் வேதிப் பண்புகள் செலீனியம் ஆக்சிகுளோரைடின் வேதிப்பண்புகளை ஒத்துள்ளன. 220° செ வெப்ப நிலையில் செலீனியம் ஆக்சிபுரோமைடு கொதிப்பதாலும், கொதி நிலைக்கு அருகாமையிலான வெப்பநிலையில் சிதைவடைந்து விடுவதாலும் காய்ச்சி வடித்தல் முறையில் இச்சேர்மத்தைத் தூய்மைப்படுத்தும் முறை இயலாமல் போகிறது. உருகுநிலைக்குச் சற்று அதிகமான திரவ நிலையில் இச்சேர்மத்தின் மின் கடத்துகைத் திறன் 6×10−5 சிமென்சு/மீட்டர் ஆகும். தண்ணீரால் SeOBr2 நீராற்பகுப்பு|நீராற்பகுக்கப்பட்டு]] செலீனியசு அமிலம் (H2SeO3) மற்றும் ஐதரசன் புரோமைடு ( HBr) இரண்டும் உருவாகின்றன.

SeOBr2 அதிக வினைத்திறன் கொண்ட ஒரு சேர்மமாகும். திரவநிலை செலலீனியம் ஆக்சிபுரோமைடே பெரும்பாலான வினைகளில் பங்கேற்கிறது. இச்சேர்மத்தில் செலீனியம் உலோகம் கரைந்து Se2Br2 உருவாகிறது. இரும்பு, தாமிரம், தங்கம், பிளாட்டினம் மற்றும் துத்தநாகம் போன்ற தனிமங்கள் யாவும் செலினியம் ஆக்சிபுரோமைடால் தாக்கப்படுகின்றன.

மேற்கோள்கள்
-----------

1. ↑  
Lide, David R. (1998). *Handbook of Chemistry and Physics* (87 ). Boca Raton, FL: CRC Press. பக். 4–81. பன்னாட்டுத் தரப்புத்தக எண்:0-8493-0594-2.
2. 1 2  Lenher, Victor (1 August 1922). "Selenium oxybromide". *Journal of the American Chemical Society* **44** (8): 1668–1673. doi:10.1021/ja01429a008.

| * பா
* உ
* தொ
 செலீனியம் சேர்மங்கள் |
| --- |
| Se(0,I) | 
* Se3S5

 |
| Se(I) | 
* Se2S6
* Se2Cl2
* C3H7NO2Se

 |
| Se(II) | 
* SeS2
* Ag2Se
* Al2Se3

 |
| Se(IV) | 
* SeCl4
* SeF4
* SeO2
* SeOBr2
* SeOCl2

 |
| Se(VI) | 
* SeF6
* SeO3
* SeO2F2

 |
**நாலுமாவடி** (Naalumavadi) தமிழ்நாட்டின் தூத்துக்குடி மாவட்டம், திருச்செந்தூர் வட்டம், ஆழ்வார்திருநகரி ஊராட்சி ஒன்றியம், நாலுமாவடி ஊராட்சியில் உள்ள ஒரு சிற்றூர் ஆகும். இது இந்திய தீபகற்பத்தின் சுமார் 90 N அட்சரேகை மற்றும் 780 L தீர்கரேகையில் அமையபெற்றது. இங்கு சுமார் 1378 குடுமபங்களும், 5486 மக்களும் வாழ்கின்றனர். இக்கிராமம் நான்கு பெரிய மாந்தோட்டங்களின் மத்தியில் அமையப்பெற்றுள்ளது. நான்கு மாமரங்களின் நிழலில் என இவ்வூர் பெயர் பெற்றது.
பொருளடக்கம்

சமயம்
-----

பாதக்கரை சுவாமி கோயில் ஐகுந்தராசா.எசு
இந்து மக்கள் பெரும்பான்மையாக இருந்தாலும் , கிறிஸ்தவர்கள் மற்றும் மூஸ்லிம்களும் பலர் வசிக்கின்றனர். மூஸ்லிம்களுக்கு பிரத்யேக தெருக்களும் உள்ளன. இங்கு பல இந்து கோயில்களும், ஒரு ஆலயமும், ஒரு மசூதியும் உள்ளது. அருள்மிகு பாதக்கரை சுவாமி கோவில் (கீழநாலுமாவடி) வயல்களின் நடுவே மிகவும் ரம்மியமாக அருள்புரிந்து கொண்டிருக்கின்றார் அருகே உள்ள துணை கிராமமான (லெட்சுமிபுரத்தின்) பிரதான சாலையில் குடிகொண்டுள்ள எல்லைச்சாமி (அருள்மிகு முனியசுவாமி சுடலைமாடன் திருக்கோவிலின்) பக்தி அளப்பறியது இக்கோவிலின் சக்தியை கிராம மக்களிடம் கண்டிப்பாக நாம் கேட்டு அறிந்துகொள்ள வேண்டும்.

சுற்றுச்சூழல்
-------------

இச்சிறு அழகிய கிராம்ம், நெல் வயல்கள், மாம்மர தோப்புகள், ஒரு வசந்த நீருற்றால் சூழப்பட்டது. தாமிரபரணி ஆற்று கால்வாய் கடம்பா குளம் வழியாக இக்கிராமத்தின் நடுவே பாய்கிறது.

பள்ளிகள்
--------

* கணேசன் மேல்நிலைப்பள்ளி, பணிக்கநாடார் குடியிருப்பு
* காமராஜர் மேல் நிலைப்பள்ளி
* TDTA நடுநிலைப்பள்ளி

நாலுமாவடியின் துணை கிராமங்கள்
-----------------------------

* கீழநாலுமாவடி
* லெட்சுமிபுரம்
* பணிக்கநாடார்குடியிருப்பு
* சுவாமிநகர்
* சுந்தரராஜபுரம்
* திருமலர்புரம்
* சண்முகபுரம்
* குரும்பூர்
* வாளைசுப்பிரமணியபுரம்

போக்குவரத்து வசதிகள்
--------------------

அருகில் உள்ள தொடருந்து நிலையம்

* குரும்பூர் - 1 கிலோ மீட்டர்
* தூத்துக்குடி - 35 கிலோ மீட்டர்
* திருநெல்வேலி - 40 கிலோ மீட்டர்
* திருசெந்தூர் - 17 கிலோ மீட்டர்

மேற்கோள்
--------
*செல்லாண்டியம்மன் கோயில்'* தமிழ்நாட்டில் ஈரோடு மாவட்டம், கொல்லன்கோயில் (கந்தசாமி பாளையம்)என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் செல்லாண்டியம்மன் சன்னதியும், விநாயகர், முருகன் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. சித்திரை மாதம் முக்கிய திருவிழா நடைபெறுகிறது. பங்குனி,ஆடி மாதம் திருவிழா நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
**இராசபுத்திர குலங்கள்** இந்தியாவை ஆண்ட இராசபுத்திரர் பல குலத்தினராக பிரிந்து இந்தியாவின், மேற்கு, மத்திய, வடக்கு பகுதிகளை ஆட்சி செலுத்திய,இந்து சமயத்தைப் பின்பற்றும் சத்திரிய குலத்தினர் ஆவார்.

மேற்கு மற்றும் மத்திய இந்தியாவை ஆண்ட இராசபுத்திர குலத்தினர், முகலாய மன்னர் அவுரங்கசீப்பின் மறைவிற்குப் பின்னர், 1707ம் ஆண்டிற்குப் பின் உத்தரப் பிரதேசம், பிகார், உத்தராகண்ட், இமாசலப் பிரதேசம், நேபாளம் போன்ற பிரதேசங்களின் பல பகுதிகளைக் கைப்பற்றி ஆண்டனர்.

முக்கிய இராசபுத்திர வம்சங்கள்
-----------------------------

இராசபுத்திரர்கள் சூரிய வம்சம், சந்திர வம்சம் மற்றும் அக்னி வம்சம் என மூன்று அடிப்படை வம்சங்களிலிருந்து 36 குலத்தினராக பிரிக்கப்பட்டுள்ளனர்.

### சூரிய வம்ச இராசபுத்திரர்கள்

சூரியனின் வழித்தோன்றல் எனக்கூறிக் கொள்ளும், சூரிய வம்ச இராசபுத்திர வம்சத்தினரின் அரச குலங்கள்:

* அகாரியா
* பர்குஜர் (ராகவ்)
* பாய்ஸ் ராஜ்புத்
* சத்தர்
* சிசோதியா (ராணாக்கள்)
* கச்வாகா
* கௌர் ராஜ்புத்
* ரத்தோர்
* மின்னாஸ்
* நரு

### சந்திர வம்ச இராசபுத்திரர்கள்

சந்திரனின் வழித்தோன்றல்களான சந்திர வம்ச இராசபுத்திரர்களின் அரச குலங்கள்.

* பாட்டீ
* தோமர் அல்லது தன்வர்
* சகரன்
* கடோச்

### அக்னி வம்ச இராசபுத்திரர்கள்

அக்னி தேவனின் வழித்தோன்றல்களான அக்னி வம்ச இராசபுத்திர அரச குலங்கள்

* சௌகான்
* பரமாரா
* சோலாங்கி
* பிரதிகார
* ]வன்னிய குல சத்திரியர்
* இராசபுத்திர நாகர்கள்

இதனையும் காண்க
--------------

* ராஜ்புத்

மேற்கோள்கள்
-----------

1. 1 2  Sailendra Nath Sen (1999). *Ancient Indian History and Civilization*. New Age International. பக். 307. பன்னாட்டுத் தரப்புத்தக எண்:9788122411980. .
2. 1 2  J.L. Mehta (2009). *Vol. Iii: Medieval Indian Society And Culture*. Sterling Publishers Pvt. Ltd. பக். 61. பன்னாட்டுத் தரப்புத்தக எண்:9788120704329. .
3. ↑  Jai Narayan Asopa (1990). *A socio-political and economic study, northern India*. Prateeksha Publications. பக். 89.. பார்த்த நாள்: 26 May 2011.
4. 1 2 3  Barbara N. Ramusack (2003). *The Indian Princes and their States, The New Cambridge History of India*. Cambridge University Press. பக். 14. பன்னாட்டுத் தரப்புத்தக எண்:9781139449083. .
5. ↑  Rathore, Abhinay. "History of Rathores : Rajput Provinces of India" (in en). .

வெளி இணைப்புகள்
---------------

* Rajasthan and the Rajputs
**நடுநாடு** என்பது சோழநாட்டுக்கும் தொண்டைநாட்டுக்கும் இடைப்பட்ட நிலப்பகுதியாகும். பத்தாம் நூற்றாண்டில் தோன்றிய இடைக்காலச் சோழர் ஆட்சியின்போது ஆட்சி அமைப்பில் வளநாடு, நாடு, கூற்றம், என்னும் நாட்டுப் பிரிவுகள் தோன்றின. அப்போது சோழநாட்டுக்கும், தொண்டைநாட்டுக்கும் இடைப்பட்டுக் கிடந்த நிலப்பகுதியை நடுநாடு எனப் பெயரிட்டு வழங்கினர். தேவாரத் திருத்தலங்களும், திவ்விய தேசங்களும் நடுநாட்டிலுள்ள கோயில்கள் எனச் சில கோயில்களைப் பகுத்துக் காட்டுகின்றன. இந்த நடுநாட்டை மகதம் எனவும் வழங்குவர். மகதை என்பது தமிழ்நாட்டிலுள்ள மகதம். இதனை நடுநாடு என்றும் கூறுவர். சங்ககாலத்தில் இது அருவாளர் வாழ்ந்த அருவாள் நாடு, ஓய்மான் நல்லியாதன் முதலானோர் ஆண்ட ஓய்மானாடு ஆகிய பெயர்களுடன் விளங்கியது. வடநாட்டிலுள்ள மகதம் தமிழ் அல்லாத மொழி பேசப்படும் 17 நிலங்களில் ஒன்று.

நடுநாடு பெயர்க்காரணம்
---------------------

நடுநாடு என்னும் பெயர் ஏற்பட்டதற்குப் பல காரணங்கள் கூறப்படுகின்றன. அவையாவன:

1. தொண்டை நாட்டிற்கும் சோழநாட்டிற்கும் நடுவே இருப்பதால் நடுநாடு எனப்பட்டது. அஃதாவது, தென்பெண்ணையாற்றுக்கு வடக்கேயிருப்பது தொண்டை நாடு; வடவெள்ளாற்றிற்குத் தெற்கே யிருப்பது சோழநாடு; இந்த இரண்டிற்கும் நடுவேயிருப்பது நடுநாடு.
2. மலையமான், தான் புரிந்த உதவிகளுக்காகச் சேர சோழ பாண்டிய மன்னர்கள் தனக்கு அளித்த நிலப்பகுதிகளை இணைத்து, மூவர் நாடுகட்கும் எல்லை உடையதாக - மூவர் நாடுகட்கும் நடுவே அமைத்துக் கொண்ட நிலப்பகுதி யாதலின் நடுநாடு எனப்பட்டது.
3. முடியுடை மூவேந்தர்க்கும் பொதுவுடைமை உள்ளதாக நடுநிலைமையில் இருந்ததால் நடுநாடு எனப்பட்டது.
4. மலையமான் மரபினர் மூவேந்தரிடத்தும் நட்பு உடையவராக மூவேந்தரும் உதவி வேண்டிய போதெல்லாம் புரிந்தவராக - மூவேந்தர்க்கும் நடுநிலை உடையவராக இருந்தமையால் அவர்கள் ஆண்ட நாடு நடுநாடு எனப்பட்டது.

கருவிநூல்
---------

* மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005

அடிக்குறிப்பு
-------------



Search Wikisource
விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**கெடிலக் கரை நாகரிகம்**
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/புள்ளிக்|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**புள்ளிக் கழுத்துச் சிலம்பன்** (*spot-necked babbler-*இசுடாச்சிரிசு இசுட்ரைலாட்டா) என்பது திமாலிடே குடும்பத்தில் உள்ள ஒரு பறவை சிற்றினம் ஆகும்.

இது சீனா, இந்தோனேசியா, லாவோஸ், மியான்மர், தாய்லாந்து, வியட்நாம் ஆகிய நாடுகளில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

மேற்கோள்கள்
-----------

* Collar, N. J. & Robson, C. 2007. Family Timaliidae (Babblers) pp. 70–291 in; del Hoyo, J. Elliott, A. & Christie, D.A. eds. *Handbook of the Birds of the World*, Vol. 12. Picathartes to Tits and Chickadees. Lynx Edicions, Barcelona.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1038020
* விக்கியினங்கள்: Stachyris strialata
* Avibase: 464EC01018D04EA2
* BirdLife: 22716265
* ஈபேர்டு: spnbab1
* GBIF: 5844578
* iNaturalist: 15516
* ITIS: 916056
* IUCN: 22716265
* என்.சி.பி.ஐ: 634353
* Xeno-canto: Stachyris-strialata

 |
**முகமது பகத்து இரகுமான்** (*Mohammad Fahad Rahman*) வங்காளதேச நாட்டைச் சேர்ந்த ஒரு சதுரங்க வீரராவார். 2003 ஆம் ஆண்டு சூலை மாதம் 4 ஆம் தேதியன்று இவர் பிறந்தார். 2019 ஆம் ஆண்டில் பிடே அமைப்பு பகத்து இரகுமானுக்கு பன்னாட்டு சதுரங்க மாசுட்டர் பட்டத்தை வழங்கியது.

சதுரங்க வாழ்க்கை
----------------

2019 ஆம் ஆண்டு நடைபெற்ற சதுரங்க உலகக் கோப்பை போட்டிக்கு முகமது பகத்து இரகுமான் தகுதி பெற்றார். அங்கு இவர் முதல் சுற்றில் இரண்டாம் நிலை வீரரான அனிசு கிரியிடம் தோற்றார்.

உலகக் கோப்பையின் போது முகமது பகத்து இரகுமான் இகோர் ரௌசிசால் பயிற்சியளிக்கப்பட்டிருக்க வேண்டும், ஆனால் இசுட்ராசுபர்க் திறந்தநிலை சதுரங்கப் போட்டியில் அவர் ஏமாற்றி பிடிபட்டார். இதனால் வங்காளதேச சதுரங்கக் கூட்டமைப்பு ரௌசிசுடனான உறவை முறித்துக் கொண்டது.

2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பையிலும் இவர் விளையாடினார். முதல் சுற்றில் இத்தாலி நட்டைச் சேர்ந்த சதுரங்க வீரர் டேனியல் வோகாடுரோவிடம் இவர் மோதினார்.

மேற்கோள்கள்
-----------

1. ↑  "Fahad, Shirin become IM, WIM". *The Daily Star*. 24 March 2019.. "Fahad Rahman earned the title of International Master"
2. ↑  "Mohammad Fahad, Rahman". *FIDE*. .
3. ↑  "Bangladesh chess coach Rausis accused of cheating". *Dhaka Tribune*. 2019-07-13. .

புற இணைப்புகள்
--------------

* Rahman Mohammad Fahad rating card at பன்னாட்டு சதுரங்கக் கூட்டமைப்பு இதை விக்கித்தரவில் தொகுக்கவும்
* Rahman Mohammad Fahad player profile and games at Chessgames.com
பிள்ளைப்பூச்சி (Mole cricket) மண்ணினுள் விரைவாகத் துளைத்துச் செல்லும் ஒருவகைப் பூச்சி. இப்பூச்சி கடிக்கும் தாடையுள்ளது. முன் இறக்கை ஒவ்வொன்றும் நேர்நேராக நீளத்தில் மடிந்திருக்கும். பின் இறக்கைகள் முன் இறக்கைகளின் பின் நீண்டு நிற்கும்.

அமைப்பு
-------

செடிகளின் வேர்களைக் கடிக்கும் இப்பூச்சி மண்ணினுள் துளைத்துச் செல்வதற்கும் வேர்களை வெட்டுவதற்கும் ஏற்றவாறு முன்கால்கள் அமைந்திருக்கின்றன. முன்னங்கால் பாதத்துடன் கத்தரிபோல் வேலை செய்கின்றது. முன்னங்கால்களை கூர்ந்து கவனித்தால் அங்கே பூச்சியின் ஒலியை உணரும் அங்கமாகிய காது வைக்கப்பட்டிருக்கக் காணலாம்.

குடும்பம்
---------

இன்வெர்ட்டிப்ரேட்டா என்னும் முதுகெலும்புப் பிராணிகளிலே ஆர்த்ரோப்ரேட்டா என்னும் கணுக்காலித் தொகுதியிலே, இன்செக்ட்டா என்னும் பூச்சி வகுப்பிலே ஆர்த்தாப்டீரா என்னும் குடும்பத்தைச் சேர்ந்த ஒரு சிறு பிராணி. இந்தக் குடும்பத்துப் பிராணிகளுக்கு பின்கால்கள் மிகவும் நீளமாக இருக்கும். அவற்றின் உதவியால் இவை துள்ளித் துள்ளிப் பாய்ந்து இயங்கும்.

உணர்கொம்புகள்
-------------

உணர்கொம்புகள் மிக மெல்லியதாகவும், நீளமாகவும் இருக்கும். உடம்பின் கடைசியில் இரண்டு உணர்கொம்பு போன்ற நீட்சிகள் மிக நீளமாக இருக்கும். சிறகுகள் நீளத்தில் மடிந்து முதுகின்மேல் படிந்திருக்கும்.

தனித் தன்மை
-----------

1-2 அங்குலம் நீளம் இருக்கும். நிலத்தினுள்ளே வளை செய்துகொண்டு வாழும். கண்கள் சிறுத்திருக்கும். முன் சிறகுகள் சிறியவை. பின் சிறகுகள் சற்றுப் பெரியவை. வீட்டிலும் ஈரமான இருட்டிடங்களுக்கும் வருவதுண்டு. மழை பெய்து நிலத்தில் நீர் தேங்கும் போது பிள்ளைப்பூச்சி நெண்டிக்கொண்டு வருவதை சில சமயங்களில் காணலாம். நீரில் நீந்தக்கூடும். உடம்பில் மிக மெதுவான வெல்வெட்டு போன்ற பழுப்பு மயிர் வளர்ந்திருக்கும்.

உணவு
----

சிறு பூச்சிகள், புழு பருவத்திலுள்ள பூச்சிகள், மண் புழு முதலியவற்றைத் தின்னும். இது பயிருண்ணியும் ஆகும். பயிர்களின் வேர், கிழங்கைத் தின்னும். இது தன் இரையைத் தேடிப்போகும்போது தோட்டப் பயிர்களின் வேரை கத்தரித்து விடுகிறது. பருத்தி, கரும்பு போன்ற பயிர்களுக்குக் கேடு செய்கின்றது.

### இனப்பெருக்கம்

இதன் வளை பூமியில் நேராகக் கீழே செல்லும். அந்த நேர் வளையிலிருந்து பக்கங்களுக்கு ஆங்காங்கே கிளை வளைகள் போகும். வளையினுள்ளே 200-400 முட்டைகளிடும். தாய்ப்பூச்சி முட்டைகளை அவை பொரிக்கும் வரையில் வளையின் அருகிலேயே எச்சரிக்கையுடன் காத்து வரும். முட்டையிலிருந்து வரும் இளம்பூச்சிகளுக்கும், முதல் தோல் உரிக்கும் வரையில் உணவு கொடுத்துக் காப்பாற்றும்.

மேற்கோள்கள்
-----------

வெளி இணைப்புகள்
---------------

விக்கிமீடியா பொதுவகத்தில்,  
 ***Gryllotalpidae***   
என்பதில் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Gryllotalpidae***

* Mole Cricket at Australian Museum
* Houston, Terry (2011) Information sheet: Mole Crickets at Western Australian Museum
* Prendergast, Amy (2012) "Solving the Mystery of the Hidden Callers of the Night பரணிடப்பட்டது 2015-01-21 at the வந்தவழி இயந்திரம்" at Australian Wildlife Secrets
* Mole Cricket Knowledge Base at University of Florida / Institute of Food and Agricultural Sciences
* On the University of Florida / Institute of Food and Agricultural Sciences *Featured Creatures* website
	+ mole crickets, *Scapteriscus* spp.
	+ mole cricket nematode
	+ *Larra* spp. mole cricket hunters
* Bug-a-Boo’s or Grubs Up
**கின்சுவானாவ் சூவு (Ginsuanhau Zou) இந்தியாவைச் சேர்ந்த ஓர் அரசியல்வாதியாவார்.** மணிப்பூர் மாநில அரசியலில் மற்றும் பாரதிய சனதா கட்சியின் உறுப்பினராகச் செயல்பட்டார். 2012 & 2017 ஆம் ஆண்டுகளில் நடைபெற்ற மணிப்பூர் சட்டமன்றத் தேர்தலில் இந்திய தேசிய காங்கிரசு கட்சியின் உறுப்பினராக சுராசந்த்பூர் மாவட்டத்தில் உள்ள சிங்கட்டு தொகுதியிலிருந்து மணிப்பூர் சட்டமன்ற உறுப்பினராகத் தேர்ந்தெடுக்கப்பட்டார்.

2020 ஆம் ஆண்டு மணிப்பூர் நம்பிக்கை வாக்கெடுப்பின் போது, நம்பிக்கை வாக்கெடுப்புக்கான கட்சியின் சார்பை மீறி சட்டசபை நடவடிக்கைகளைத் தவிர்த்த எட்டு சட்டமன்ற உறுப்பினர்களில் இவரும் ஒருவராவார். இந்திய தேசிய காங்கிரசு கட்சியிலிருந்து விலகிய இவர் பின்னர் இராம் மாதவ், பைச்சையந்து பாண்டா மற்றும் மணிப்பூர் முதல்வர் என். பிரேன் சிங் முன்னிலையில் பாரதிய சனதா கட்சியில் சேர்ந்தார்.     2020 ஆம் ஆண்டு நடைபெற்ற சட்டமன்ற இடைத்தேர்தலில் சிங்கட்டு தொகுதியில் போட்டியின்றி தேர்ந்தெடுக்கப்பட்டார்.

மேற்கோள்கள்
-----------

1. ↑  "Manipur CM Arrives in Delhi, to Induct Seven Congress Leaders Into BJP".. பார்த்த நாள்: 1 September 2020.
2. ↑  "'Extend my warmest welcome', says Manipur CM after former Congress MLAs join BJP".. பார்த்த நாள்: 1 September 2020.
3. ↑  "5 Manipur MLAs who resigned from Cong join BJP in Delhi".. பார்த்த நாள்: 1 September 2020.
4. ↑  "Five former Manipur Congress MLAs join BJP in New Delhi".. பார்த்த நாள்: 1 September 2020.
5. ↑  "BJP candidate to be declared winner unopposed in Singhat".. பார்த்த நாள்: 25 October 2020.
6. ↑  "Manipur assembly by polls BJP wins Singhat uncontested".. பார்த்த நாள்: 25 October 2020.
7. ↑  "Manipur: BJP candidate Pu Ginsuanhau Zou elected uncontested from Singhat assembly constituency".. பார்த்த நாள்: 25 October 2020.
Extracellular polymeric substance matrix formation in a biofilm
அதிகபடியான செல்களுக்கான பாலிமெரிக் பொருட்கள் (EPS கள்)  என்பது இயற்கையான பாலிமர்கள்.  இது நுண்ணுயிரிகளால் அதன்
சூழ்நிலையில் உற்பத்தி செய்யப்படுகின்றது.   உயர் மூலக்கூறு எடையுடையது, . EPS கள் உயிர்த்திரைகளில் செயல்பாட்டு மற்றும் கட்டமைப்பு ஒருமைப்பாட்டை உருவாக்குவதோடு, ஒரு உயிர் வேதியியல் இயற்பியல் பண்புகளை நிர்ணயிக்கும் அடிப்படை கூறுகளாக கருதப்படுகின்றன.

EPS கள் பெரும்பாலும் பாலிசாக்கரைடுகளை (எக்ஸோபோலிசக்கரைடுகள்) மற்றும் புரதங்களை உருவாக்குவதோடு டி.என்.ஏ, கொழுப்பு மற்றும் ஹேமிக் பொருட்கள் போன்ற மற்ற பொிய-மூலக்கூறுகளும் கொண்டுள்ளன.. EPS கள் பாக்டீரியா குடியேற்றங்களின் கட்டுமானப் பொருட்களாக இருக்கின்றன, அவை செல் வெளிப்புற மேற்பரப்பில் இணைக்கப்பட்டு அல்லது அதன் வளர்ச்சி ஊடகத்தில் இரகசியமாக வைக்கப்படுகின்றன. இந்த கலவைகள் உயிர் திரை உருவாக்கம் மற்றும் மேற்பரப்புகளுக்கு செல்கள் இணைப்பில் முக்கியம் பெறுகிறது. ஒரு உயிா் திரையின் மொத்த கரிமப்பொருளின் 50% முதல் 90% ஆக இருக்கிறது.EPSs ஆனது ஒரு உயிரி எரிபொருள் மொத்த கரிம மேட்டிலிருந்து 50% முதல் 90% வரை இருக்கும்.
[][]

மேலும் காண்க
------------

* பலசெல் உயிரினங்களில் உள்ள அதிகபடியான செல்தொகுப்பு

மேற்காேள்கள்
------------

1. ↑  "Volumetric measurements of bacterial cells and extracellular polymeric substance glycoconjugates in biofilms". *Biotechnol. Bioeng.* **88** (5): 585–92. 2004. doi:10.1002/bit.20241. பப்மெட்:15470707.
2. ↑  Flemming, Hans-Curt; Wingender, Jost; Griebe, Thomas; Mayer, Christian (December 21, 2000), "Physico-Chemical Properties of Biofilms", in L. V. Evans (ed.), *Biofilms: Recent Advances in their Study and Control*, CRC Press, p. 20, ISBN 978-9058230935
3. ↑  Donlan RM (2002). "Biofilms: microbial life on surfaces". *Emerging Infect. Dis.* **8** (9): 881–90. doi:10.3201/eid0809.020063. பப்மெட்:12194761. பப்மெட் சென்ட்ரல்:2732559.. பார்த்த நாள்: 2017-07-14.
4. ↑  "Biofilms: survival mechanisms of clinically relevant microorganisms". *Clin. Microbiol. Rev.* **15** (2): 167–93. 2002. doi:10.1128/CMR.15.2.167-193.2002. பப்மெட்:11932229.
**மோகித்து கமல்** (*Mohit Kamal*) வங்காளதேச நாட்டைச் சேர்ந்த ஒரு மனநல மருத்துவர் ஆவார். புனைகதை எழுத்தாளராகவும் இவர் அறியப்படுகிறார். குழந்தை இலக்கியத்திற்கான பங்களிப்பை அங்கீகரிக்கும் வகையில், 2011 ஆம் ஆண்டு அக்ரானி வங்கி சிசு அகாடமியின் குழந்தை இலக்கிய விருது இவருக்கு வழங்கப்பட்டது. புனைகதை பிரிவில் வங்காளதேச அகாடமியின் இலக்கிய விருதும் 2018 ஆம் ஆண்டு மோகித்து கமலுக்கு வழங்கப்பட்டது.

இளமைப் பருவம்
-------------

மோகித்து கமல் 2 ஜனவரி 1960 ஆம் ஆண்டு சனவரி மாதம் 2 ஆம் தேதியன்று சிட்டகாங்கின் சாண்ட்விப் துணை மாவட்டத்தில் அசாதுல் அக் மற்றும் மசூதா காதுன் ஆகியோருக்கு மகனாகப் பிறந்தார். சிட்டகாங் கல்லூரிப் பள்ளி மற்றும் கல்லூரியில் இடைநிலைக் கல்வியையும், சிட்டகாங் கல்லூரியில் உயர்நிலைக் கல்வியையும் முடித்தார். சில்கெட்டு ஒசுமானி மருத்துவக் கல்லூரியில் மருத்துவப் பட்டம் பெற்றார்.

விருதுகள்
---------

* அக்ரானி வங்கி சிசு அகாடமி குழந்தை இலக்கிய விருது (2011)
* வங்காளதேச அகாடமி இலக்கிய விருது (2018)

மேற்கோள்கள்
-----------

1. ↑  "Afsan Chowdhury, three others win Bangla Academy Prize". *bdnews24.com*. .
2. ↑  "Bangla Academy Lit Award announced" (in en). *New Age*. .
3. ↑  "Four win Bangla Academy Sahitya Purashkar" (in en). *The Daily Star*. 29 January 2019. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஜெர்மனி
* United States

 |
**சேதுபதி மன்னர்கள் காசுகள்** என்பவை வட்ட வடிவில் அமைந்த செம்பாலான காசுகள் ஆகும். இவற்றின் ஒருபுறம் தங்களது பெயரைநயம் மறுபுறம் பல்வேறு உருவங்ளையும் பொறித்துள்ளனர். இக்காசுகள் 2.2 கிராம் முதல் 3.2 கிராம் வரை எடை கொண்டுள்ளன.

காசுகளின் அமைப்பு
-----------------

சேதுபதி மன்னர்கள் வெளியிட்ட செப்புக் காசுகளில் ஒருபுறம் ‘"சேதுபதி" என்று தமிழில் எழுதப்பட்டிருக்கும். மறுபுறம் சிவன், முருகன், திருமால் இராஜஇராஜேஸ்வரி ஆகியோர் மீது அவர்கள் கொண்ட பக்தியை வெளிப்படுத்துகின்ற முறையில் அத்தெய்வங்களின் உருவங்களுள் ஒன்று பொறிக்கப்பட்டிருக்கும். சில காசுகளில் சிவனது வடிவங்களான ரிஷபவாகனர், ரிஷிபாரூடர் உருவங்களும், இலிங்கத்தினைச் சுமந்து நிற்கும் காளையின் உருவங்களும் காணப்படுகின்றன. முருகனது ஊர்தியான மயிலும் ஆயுதமான வேலும், ஆறுமுகனாக மயில்மீது அமர்ந்த கோலமும் சில காசுகளில் காணப்படுகின்றன. இன்னும் சில காசுகளில் அமர்ந்த நிலையிலுள்ள இராஜஇராஜேஸ்வரி அம்மன், கணபதி, அனுமன், கருடன் ஆகியோரது உருவங்கள் பொறிக்கப்பட்டுள்ளன. இவை தவிர மலர்ச்செடி, யானை, அன்னம் முதலிய உருவங்களும் சேது மன்னர்களது காசுளில் இடம்பெற்றுள்ளன.

மன்னர்களும் அவர்களது காசுகளும்
------------------------------

சேதுபதிகள் ஒருபுறம் தெலுங்கில் "ஸ்ரீராமஜயம்" என்றும் மறுபுறம் "சேதுபதி" என்றும் எழுதப்பட்டக் காசுகளையும் வெளியிட்டுள்ளனர். தளவாய் சேதுபதியும் ஸ்ரீ உடையதேவர் என்ற முத்துவிஜயரகுநாத சேதுபதியும் தங்களது பெயர் பொறித்த காசுகளை வெளியிட்டுள்ளனர். தளவாய் சேதுபதியின் (கி.பி. 1635-1645) காசில் ஒருபுறம் "ராசராசதளவாய்" என்ற அவரது பெயரும் மறுபுறம் நிற்கும் மயிலின் உருவமும் பொறிக்கப்பட்டுள்ளன. முத்துவிஜய ரகுநாத சேதுபதியின் காசில் ஒருபுறம் "ஸ்ரீ உடையதேவர்" என்ற அவரது பெயரும் மறுபுறம் ரிஷபவாகனர் அல்லது ரிஷிபாரூடர் அல்லது இலிங்கத்தினைச் சுமந்து நிற்கும் காளையின் உருவமும் காணப்படுகின்றன.
சேதுபதி காசுகளை அச்சிட்டு வெளியிடக்கூடிய நாணய சாலைகள் இராமநாதபுரம், இராமேஸ்வரம் முதலிய இடங்களில் இருந்துள்ளன. சேது நாட்டில் புழக்கத்தில் இருந்த பல காசுகளின் பெயர்களை சேது மன்னர்கள் வெளியிட்ட செப்பேடுகளில் இருந்து அறிய முடிகிறது. இவை பொதுவாகப் பொன், பணம் என்று அழைக்கப்பட்டன. வீர்ராயன் பொன், வீர்ராயன் பணம், சுழிமின்னல் பொன், சுழிப்பணம், மின்னல் பணம், மதுரைப் பொன் என்றும் இவை குறிப்பிடப்படுகின்றன.

மேற்கோள்கள்
-----------

1. ↑   *இராமநாதபுரம் அரண்மணை, அருங்காட்சியகக் கையேடு*. தமிழ்நாடு அரசு தொல்லியல் துறை, சென்னை-8.
**யாசுமினம் ஓடோராடிசிமம்** (தாவர வகைப்பாட்டியல்: *Chrysojasminum odoratissimum*) என்பது முல்லைக் குடும்பத்தின் தாவரங்களில் ஒன்றாகும். 1753 ஆம் ஆண்டு இது குறித்த முதல் பதிப்பேடு உள்ளது.. பின்பு, 2014 ஆம் ஆண்டு தாவரவியல் ஆய்வாளர்களால், இத்தாவரம் மல்லிப் பேரினத்தில் இருந்து, மஞ்ச மல்லிப் பேரினத்திற்கு (*Jasminum*--> *Chrysojasminum*) மாற்றப்பட்டது. இம்மஞ்ச மல்லிப் பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், இதன் தாயகமாக மதீரா தீவு கருதப்படுகிறது. இவற்றின் மணம் அதிகமாக இருப்பதால் இப்பெயர் பெற்றது. எனவே, இதன் இப்போதைய தாவரவியல் பெயர் , *Jasminum odoratissimum* என்பதில் இருந்து, *Chrysojasminum odoratissimum* என மாற்றியமைக்கப் பட்டது.

மேற்கோள்கள்
-----------

1. ↑
2. ↑
3. ↑
4. ↑  Angiosperm Phylogeny Group (2016), "An update of the Angiosperm Phylogeny Group classification for the orders and families of flowering plants: APG IV", *இலின்னேயசு சமூகத்தின் தாவர ஆய்விதழ்*, **181** (1): 1–20, doi:10.1111/boj.12385
5. ↑  முல்லைக் குடும்பம் (**Oleaceae** Hoffmanns. & Link
First published in Fl. Portug. [Hoffmannsegg] 1: 62. 1809 [1 Sep 1809] (as "Oleinae") (1809) nom. cons.)

வெளியிணைப்புகள்
---------------

விக்கிமீடியா பொதுவகத்தில்,  
 ***Jasminum odoratissimum***   
என்பதில் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Jasminum odoratissimum***
**ச. இராமதாசு** (*Ramadoss*, பிறப்பு: சூலை 25, 1939) ஒரு தமிழக அரசியல்வாதியும், கல்விப்பயிற்சியால் மருத்துவரும், பாட்டாளி மக்கள் கட்சியின் நிறுவனரும் ஆவார். இந்தக் கட்சியை 1990-களில் தொடங்கினார். இதற்கு முன்னர், வன்னியர் சங்கத்தில் அங்கம் வகித்தார். இவரது ஆதரவாளர்களால் "அய்யா" என்ற பெயரிலே அழைக்கப்படுகின்றார்.

வரலாறு
------

இவர் 1939 ஆம் ஆண்டு சூலை மாதம் 25 ஆம் தேதி, தமிழ்நாட்டின் விழுப்புரம் மாவட்டத்தில் உள்ள கீழ்சிவிரி என்னும் ஊரில் பிறந்தார். இவரது தந்தை சஞ்சீவராயக் கவுண்டர், தாயார் நவநீத அம்மாள் ஆவார். இவரது உடன் பிறந்தோர் நான்கு பேர். ஒருவர் சகோதரி மற்றும் மூவர் சகோதரர் ஆவர்.

கல்வியும் தொழிலும்
------------------

மருத்துவக் கல்வி கற்று எம்.பி.பி.எஸ். பட்டம் பெற்ற இராமதாசு, 1967 ஆம் ஆண்டில் திண்டிவனம் அரசு மருத்துவமனையில் மருத்துவராகப் பணிபுரியத் தொடங்கினார்.

1980இல் தான் சார்ந்த வன்னியர் சமூகத்தின் நலனுக்காக வன்னியர் சங்கம் என்னும் அமைப்பை உருவாக்கினார். 1990இல் வன்னியர் சங்கம், பாட்டாளி மக்கள் கட்சி என்னும் ஒரு அரசியல் கட்சியாக உருவெடுத்தது.

திருமணமும், குடும்பமும்
-----------------------

இவர் சரசுவதி அம்மாள் என்பவரைத் திருமணம் செய்துகொண்டார். இவருக்கு ஸ்ரீகாந்தி, மற்றும் கவிதா என இரண்டு மகளும், அன்புமணி என்னும் ஒரு மகனும் உள்ளனர். இவரது மகனான அன்புமணியும் ஓர் அரசியல்வாதியும், மருத்துவரும் ஆவார். அன்புமணி 2004 இல் இந்திய மாநிலங்களவைக்குத்தேர்ந்தெடுக்கப்பட்டு இந்திய நடுவண் அரசில் மத்திய நலவாழ்வுத் துறை அமைச்சராகப் பணியாற்றினார் மற்றும் 16 வது நாடாளுமன்றத்தில் தருமபுரி மக்களவைத் தொகுதி உறுப்பினராகவும் (2014-2019), தற்போதைய நாடாளுமன்றத்தில் ராஜ்யசபா உறுப்பினராகவும் பணியாற்றி வருகிறார்.

பணிகளும் பிறசேவைகளும்
---------------------

* இவர் மது விலக்கிற்காகவும் தமிழக மக்களின் மீது திணிக்கப்படும் மது மற்றும் அதன் கேடுகளில் இருந்து விடுவிக்கவும் கடந்த 34 ஆண்டுகளாகத் தொடர்ந்து போராடி வருகிறார்.
* தமிழ்நாட்டில் மிகவும் பிற்படுத்தப்பட்ட மக்களுக்குத் தனியாக கல்வி வேலை வாய்ப்புகளில் 20 விழுக்காடு இடஒதுக்கீடு பெற்றுத் தந்தார்.
* தமிழ்நாட்டில் வணிக நிறுவனங்களின் பெயர்ப் பலகைகள் அனைத்தும் தமிழ் மொழியிலேயே இருக்க வேண்டும் என்று வலியுறுத்தியவர். இதற்காக தமிழ்ப் பாதுகாப்பு இயக்கம் என்ற அமைப்பை ஏற்படுத்தியவர்.
* தமிழை வளர்ப்பதற்காக பொங்கு தமிழ் வளர்ச்சி அறக்கட்டளையை நிறுவியவர்.
* பசுமைத் தாயகம் என்னும் சமூகநலச் செயல்பாடுகளில் ஈடுபடும் ஒரு தன்னார்வ அமைப்பை நடத்தி வருகிறார்.

மேற்கோள்கள்
-----------

1. ↑  "From a sectarian leader, Ramadoss has come a long way". Rediff.com.. பார்த்த நாள்: 2009-08-18.
*தைரிடோசுமைலசு புசுகோமார்ஜினேடசு* முன் இறக்கை  
நிக்மா "ng" என்று குறிக்கப்பட்டது
**நிக்மா** (*Nygma*) அல்லது **நிக்மாட்டா** (பன்மை) என்பது சில பூச்சிகளின் இறக்கைகளில் காணப்படும் விசித்திரமான அடர்த்தியான புள்ளியாகும். இவை எண்டோப்டெரிகோட்களின் இறக்கைகளில் மட்டுமே காணப்படுகின்றன. ஆனால் இவை சில பூச்சி குழுக்களில் மட்டுமே காணப்படுகின்றன. நிக்மாட்டா கடிசு ஈக்கள், தேள் பூச்சி, இரம்ப-ஈக்கள் மற்றும் நியூரோப்டெராவின் சில குடும்பங்களில் (எ.கா. மெகாலோப்டெரா மற்றும் இதோனிடே) காணப்படுகிறது. நிக்மாட்டாவின் செயல்பாடு என்னவென்று தெரியவில்லை. இவை நரம்புகள் அல்லது சுரப்பிகளுடன் இணைக்கப்படவில்லை. இவை பொதுவாக வட்டமானவை. இவற்றினைச் சுற்றியே இரத்த நாளங்கள் செல்கின்றன. சீனாவின் காணப்பட்ட புதைபடிவ ஆசுமிலிடேயில் கூட நிக்மாட்டா காட்சியளித்தது. நிக்மாடாவின் நிலைகள் மற்றும் அமைப்பு பெரும்பாலும் இவற்றைக் கொண்டுள்ள பூச்சி சினங்களை விளக்கப் பயன்படுகின்றன.

மேற்கோள்கள்
-----------

1. ↑  Stocks, Ian (2008). "Nygma (pl. Nygmata)". in Capinera, John L.. *Encyclopedia of Entomology. Volume 4* (2 ). Springer. பக். 2655–2658.
2. ↑  Forbes, W.T. (1924). "The occurrence of nygmata in the wings of Insecta Holometabola". *Entomol. News* **35**: 230–233.
வளர்க்கப்பட்ட நாற்றங்கால் தோட்டம்  

ஊனமுற்றவர்களால்எளிதில்  பராமரிக்ககூடிய வளா்க்கப்பட்ட நாற்றங்கால்  

**மண்ணில் மூன்று நான்கு அடி நீளமுள்ள(1.0 – 1.2 அ) படுக்கைகளில் அமைக்கப்பட்டிருக்கும். இது எந்த நீளத்திலும் அல்லது வடிவத்திலும் இருக்கும் இந்த மண்ணானது சுற்றி உள்ள மண்ணை விட (சுமார் 6 அங்குலம்) மேலே உயர்த்தப்படுகிறது.** சில சமயங்களில் மண்ணை சுற்றி மரம், கல் அல்லது காங்கிரிட் தொகுதிகள் கொண்ட ஒரு சட்டத்தால் இணைக்கப்பட்டுள்ளது. மேலும் இந்த மண் உரம் மூலம் செரிவூட்டப்பட்டிருக்கலாம். காய்கறி தாவரங்கள் மரப்பார்ந்த வடிவங்களில் இடைவெளியாக உள்ளன. இது வழக்கமான வரிசை தோட்டக்கலை விட மிகவும் நெருக்கமாக உள்ளது. காய்கறிகளை முழுமையாக வளர்க்கும் போது இடைவெளி ஒன்றுக்கொன்று நெருங்கி உள்ளதால் களைகளின் வளர்ச்சி பாதிக்கப்படுகிறது. மண்ணில் ஈரப்பதம் பாதுகாக்கப்படுகிறது. வளர்க்கப்பட்ட படுக்கைகள் பலவிதமான பயன்களை உற்பத் செய்கின்றன. அவை நடவு பருவத்தை நீட்டிக்கின்றன.ஒழுங்காக வடிவமைக்கப்பட்டு அவை நடபட்டிருப்பதால் களைகள் குறைகின்றன. மேலும் வேறு மண்ணை பயன்படுத்த வேண்டிய அவசியம் குறைகிறது. தோட்டக்காரர் உயர்த்தப்பட்ட படுக்கைகளில்; நடக்காததால் மண் குறுகலாகாது மற்றும் வேர்கள் எளிதாக வளர்ந்து வருகின்றன.  நெருங்கிய இடைவெளி மற்றும் இயற்கை உரம் உபயோகப்படுத்துவதால் உயர்த்தப்பட்ட படுக்கைகள் அதிக மகசூல் விளைவிக்கும். இந்த வகையான பயிர் வளர்க்கும் முறையால் வயதான உடல் ஊனமுற்றவர் கூட இந்த வகையான பயிர்களை வளர்க்கலாம்

மேலும் காண்க
------------

வளர்க்கப்பட்ட நாற்றங்கால் தோட்டம் வர்ணம் தீட்டப்பட்ட மரக்கட்டைகளால் உள்ளது.
* மரக்கறித் தோட்டம்

மேற்கோள்கள்
-----------

1. ↑  Hughes, Megan McConnell (2010). *Better Homes & Gardens Vegetable, Fruit & Herb Gardening*. Wiley. பக். 68–69.. பார்த்த நாள்: March 2, 2012.
2. ↑  Nones, Raymond (2010). *Raised-Bed Vegetable Gardening Made Simple*. Countryman Press.. பார்த்த நாள்: March 2, 2012.
3. ↑  Whiting, David E. (1991). *The desert shall blossom: a comprehensive guide to vegetable gardening in the Mountain West*. Horizon. பக். 41–42.. பார்த்த நாள்: March 2, 2012.

உசாத்துணை
---------

* Bird, Christopher (2001). *Cubed Foot Gardening: Growing Vegetables in Raised, Intensive Beds*. Lyons Press.. பார்த்த நாள்: March 2, 2012.  ISBN 1-58574-312-71-58574-312-7
* Linhart, Rita (2012). "Raised Bed Gardening - low cost, high yield and simply done". Books on Demand.. பார்த்த நாள்: March 14, 2012.  ISBN 978-3-8370-1841-7978-3-8370-1841-7

வெளி இணைப்புகள்
---------------

* The Synergistic Garden—A video by Emilia Hazelip, which provides practical information on how to garden with raised beds.
* Appeal: Keyhole gardening saves lives in world's most eroded land பரணிடப்பட்டது 2009-05-15 at the வந்தவழி இயந்திரம்
**அட்ல தத்தே** என்பது ஆந்திராவின் திருமணமாகாத மற்றும் திருமணமான இந்துப் பெண்களால், நல்ல கணவனைப் பெறுவதற்காக அல்லது தங்கள் கணவரின் ஆரோக்கியம் மற்றும் நீண்ட ஆயுளுக்காகக் கொண்டாடப்படும் ஒரு பாரம்பரியப் பண்டிகையாகும். இது தெலுங்கு நாட்காட்டியின் அஸ்வியுஜா மாதத்தில் முழு நிலவிலிருந்து 3 வது இரவில் நிகழ்கிறது. கிரிகோரியன் நாட்காட்டியில் செப்டம்பர் அல்லது அக்டோபர் மாதங்களில் விழுகிறது. இது தெலுங்கில், கரக சதுர்த்தி கொண்டாட்டத்திற்குச் சமமானதாகும். க்ர்வா சௌத் வட இந்தியப் பெண்களால் மறுநாள் கொண்டாடப்படுகிறது.

சடங்கு
------

தெலுங்குப் பெண்கள் உணவு, தண்ணீர் இல்லாமல் ஒரு நாள் முழுதும்உண்ணாவிரதம் இருப்பதன் மூலம் அட்லா தத்தேவை நினைவுகூருகிறார்கள். பெண்கள் மாலையில் பூஜை செய்து, சந்திரனைப் பார்த்து சிறிய அட்லுவைச்(தோசை) சாப்பிட்டு விரதம் முடிப்பார்கள்.

இந்தியாவின் ஆந்திரப் பிரதேசத்தின் சில இடங்களில் உள்ள பழக்கவழக்கங்கள்;

இந்த விழா பெண்கள் மற்றும் குழந்தைகளால் கொண்டாடப்படுகிறது.இந்த நாளை முன்னிட்டு, அவர்கள் தங்கள் உள்ளங்கையில் மருதாணி பூசுவார்கள். பெண்களும் குழந்தைகளும் அதிகாலையில் சூரிய உதயத்திற்கு முன் எழுந்து, தயிர் மற்றும் கோங்குரா சட்னியுடன் சுத்தி (இரவுக்கு முன் சமைத்த அரிசி) சாப்பிடுவார்கள். திருமணமாகாத பெண்களும் குழந்தைகளும் சூரியன் உதிக்கும் வரை சுட்டி சாப்பிட்டுவிட்டு அட்ல தத்தே பாடலைப் பாடி தெருக்களில் விளையாடுவார்கள். மக்கள் ஊஞ்சலாடுகிறார்கள். மக்கள் சூரிய உதயத்திற்குப் பிறகு அருகிலுள்ள குளம் அல்லது ஏரியில் சந்திரனைப் பார்த்து அந்நாளை வரவேற்கிறார்கள். பூதரேகுலு (அரிசி மாவு, வெல்லம் மற்றும் பாலில் செய்யப்பட்ட இனிப்பு), குடுமுழு (கௌரி தேவிக்கு 5) (உங்களுக்கும் மற்றவர்களுக்கும் தலா 5 மற்றும் 4 குடுமுளில் 4க்கு மேல் ஒன்றை வைத்து தீபம் செய்து அதையே தீபம் ஏற்றி வைத்து பூஜைக்கு பிறகு சாப்பிடுவது),11 சிறிய தோசைகள் (ஒவ்வொருவருக்கும்), கைக்கான தோரணம் (அட்ல தத்தேவிற்கு 11 முடிச்சுகள், உண்ட்ரல்லா தத்தேவிற்கு 5 முடிச்சுகள்கொண்ட தோரணம்) ஆகியவை தயாரிக்கப்படுகின்றன.

இந்த நாளில், சிலர் அட்லுவை தயாரித்து கவுரி தேவிக்கு காணிக்கையாக வைத்து, பின்னர் அவற்றை தானமாக உறவினர்கள் மற்றும் அண்டை வீட்டாருக்கு விநியோகம் செய்யும் வழக்கம் உள்ளது. ஒவ்வொரு முத்தாய்ப்புக்கும் இந்தப் பெண்கள்/உறவினர்கள் இந்தப் பூஜை செய்பவருடன் சேர்ந்து விரதம் இருப்பார்கள். விழாவில் ஏற்கனவே இந்த தானம் எடுத்த 11 பெண்கள் இருப்பர். பொதுவாக அப்பாவின் சகோதரி இந்த தானம் எடுத்தால் சடங்குகள் தொடர்கின்றன. இந்த 11 பெண்களுக்கும் 11 அட்லுவையும் தீபத்தையும் (அரிசி மாவு மற்றும் நெய்யால் செய்து கௌரி தேவியின் முன் ஏற்றி) பெறுகிறார்கள். ஒவ்வொரு பெண்ணுக்கும் புடவையின் முந்தியில் தானம் வழங்கப்படுகிறது.

மேற்கோள்கள்
-----------

1. ↑  "Andhra Pradesh". 2007-10-29 இம் மூலத்தில் இருந்து 30 October 2007 அன்று. பரணிடப்பட்டது.. .
2. ↑
**எம்மா வுசோத்சுகி** *(Emma Vyssotsky)* (அக்தோபர் 23, 1894 – மே 12, 1975), பென்சில்வேனியா, மீடியா வில் எம்மா வில்லியம்சு என்ற பெயரில் பிறந்தார். இவர் அமெரிக்க வானியலாளர் ஆவார்.

வாழ்க்கை
--------

இவர் 1930 இல் ஆர்வார்டு பல்கலைக்கழகத்தில் தன் முனைவர் பட்ட்த்தைப் பெற்றார். இவரது வாழ்க்கைப்பணி வர்ஜீனியா பல்கலைக்கழக மெக்கார்மிக் வான்காணகத்தில் அமைந்தது. அங்கு, இவர் விண்மீன்களின் இயக்கமும் பால்வெளியின் இயங்குவடிவியலும் பற்றிய சிறப்புப் புலத்தில் பணிபுரிந்தார்.

இவர் உருசிய வானியலாளராகிய அலெக்சாந்தர் விசோத்சுகியை 1929 இல் மணந்தார். இவர்களது மகனாகிய விக்டர் ஏ.விசோத்சுகி கணிதவியலாளரும் கணினி அறிவியலாளரும் ஆவார். இவர் மல்ட்டிக் திட்ட்த்தில் இணைந்து டார்வின் நிரலீட்டு விளையாட்டை 9கணினி விளையாட்டை) உருவாக்கினார்.

இவர் 1946 இல் வானியலுக்கான ஆன்னி ஜம்ப் கெனான் விருதைப் பெற்றார்.

மேற்கோள்கள்
-----------

1. ↑  "Florida Death Index, 1877-1998".. பார்த்த நாள்: 4 April 2016.
2. ↑  "Annie Jump Cannon Award in Astronomy". American Astronomical Society.. பார்த்த நாள்: 30 November 2015.

* Oakes, Elizabeth H. (2007). "Vyssotsky, Emma T. R. Williams". *Encyclopedia of world scientists* (Rev. ). New York: Facts on File. பக். 745–746. பன்னாட்டுத் தரப்புத்தக எண்:9781438118826.

வெளி இணைப்புகள்
---------------

* Alexander N. Vyssotsky (McCormick Museum)
**ஜி. என். ஆர். குமாரவேலன்** (*G. N. R. Kumaravelan*) ஓர் இந்தியத் திரைப்பட இயக்குனர் ஆவார். இவர் முக்கியமாக தமிழகத் திரைப்படத்துறையில் பணிபுரிகிறார். இயக்குனர் பாலு மகேந்திரா , கமல்ஹாசன் ஆகியோரின் படங்களில் உதவி இயக்குனராக பணியாற்றிய பிறகு, 2009 ஆம் ஆண்டு நினைத்தாலே இனிக்கும் என்றத் திரைப்படம் மூலம் இயக்குனராக அறிமுகமானார். பின்னர் 2011இல் யுவன் யுவதி என்ற தனது இரண்டாவது படத்தையும் இயக்கினார். இவரது மூன்றாவது படம் ஹரிதாஸ் (2013), சிறந்த தமிழ் இயக்குனருக்கான பிலிம்பேர் விருதுக்கு பரிந்துரைக்கப்பட்டது.

தொழில்
------

குமரவேலன், மறைந்த இயக்குனர் ஜி. என். இரங்கராஜனின் மகன் ஆவார். இவர் சாதி லீலாவதி (1995) படத்தில் பாலு மகேந்திராவின் கீழ் உதவி இயக்குநராகவும், பின்னர் கமல்ஹாசனின் வெளியிடப்படாத முயற்சிகளான *லேடீஸ் ஒன்லி*, மருதநாயகம் ஆகியவற்றிலும் பணியாற்றினார். 

விக்ரம் பிரபு, புதுமுகம் இரன்யா ராவ் ஆகியோரின் நடிப்பில் வாகா என்ற படத்தை இயக்கி 12 ஆகஸ்ட் 2016 அன்று வெளியிட்டார். இந்தப் படம் விமர்சகர்களிடமிருந்தும் பார்வையாளர்களிடமிருந்தும் மிகவும் எதிர்மறையான விமர்சனங்களைச் சந்தித்தது.

மேற்கோள்கள்
-----------

1. ↑
2. ↑

வெளி இணைப்புகள்
---------------

* ஐ.எம்.டி.பி இணையத்தளத்தில் Kumaravelan
**காம தேவன்** என்பது காமத்தின் அதிபதியாக விளங்கும் ஓர் தமிழரின் கடவுள் ஆவார். இவருக்கு **ராகவிருந்தன்**, **அனங்கன்**, **கந்தர்வன்**, **மன்மதன்**, **மனோசித்**, **ரதிகந்தன்'**, **மதனன்**, **புஷ்பவனன்**, **மாறன்** **புஷ்பதானுவன்**, **வசந்தன்** போன்ற பிற பெயர்களும் உண்டு.

காம தேவன் வில்லம்பு எய்திய ஒரு அழகான இளைஞனாக சித்தரிப்படுகிறார். அவருடைய வில் கரும்பால் ஆனது, அதனுடைய நாண் தேனீக்களால் உருவாக்கப்பட்டது, காம தேவனின் அம்பு ஐந்து வித நறுமண மலர்களால் ஆனது. காம தேவனின் வாகனம் கிளி. ரதி தேவி காமதேவனின் துணையாக உள்ளார். காமதேவனுக்குரிய பருவம் வசந்த காலம்.

தோற்றம்
-------

புராணங்களில் படி, காம தேவன் பிரம்ம தேவனின் மானசீக புதல்வன் ஆவார். சில புராணங்களில் இவர் திருமாலின் மகனாகவும் கருதப்படுகிறார். திருமால் கண்ணனாக அவதரித்த போது, காம தேவன் கண்ணன் - ருக்மினியின் மகன் பிரதுயும்னனாக அவதரித்தார். இவரை பிரம்மாவின் தம்பி என்று கூட கூறுகிறார்கள்.

புராணக் கதைகள்
--------------

### காமத்தகனம்

தியானத்தில் இருக்கும் சிவபெருமான் மீது காமஅன்பு எய்தும் காமன்
காம தேவன் சிவனால் எரிக்கப்பட்ட கதை மிகவும் பரவலாக அறியப்பட்டுள்ளது. அக்கதை பின் வருமாறு.

கைலாயத்தில் ஆழ்ந்த தியானத்தில் இருக்கும் சிவபெருமான் பார்வதியை மணக்க வேண்டி, காம தேவன் சிவனை நோக்கி மலரம்புகளை எய்து விடுகிறார். இதனால் கோபம் கொண்ட சிவன், தனது முக்கண்ணைக்கொண்டு காம தேவனை எரித்து விடுகிறார். இதனைத் தெரிந்து கொண்ட ரதிதேவி சிவனிடம் தன் கணவனை உயிர்ப்பிக்குமாறு மன்றாடுகிறாள். காமத்துக்கு எவ்வாறு உருவம் இல்லையோ அவ்வாறே காம தேவனுக்கு உருவமில்லை எனக்கூறி உருவமற்ற நிலையில் காமதேவனை உயிர்ப்பிக்கிறார். பின்னர், திருமால் கண்ணனாக அவதரிக்கும் போது, காம தேவன் கண்ணனின் மகனாக அவதிரிப்பார் எனவும், அதன் பின்னர் காம தேவனின் தேகம் திரும்பி விடும் எனவும் சாப விமோசனம் குறித்தும் கூறுகிறார்.

காயத்திரி மந்திரம்
------------------

காம தேவனுக்குரிய காயத்ரி மந்திரம் கீழ்க்கண்டவாறு

**காமதேவாய விதுமகே புட்பதேவாய தீமகி**  

**தன்னோ அனங்கப் பரஞ்சோதியது**

இவற்றையும் பார்க்கவும்
----------------------

* காம சூத்திரம்
* பண்டைய தமிழகத்தில் காதல் திருவிழா
* காமன் பண்டிகை

மேற்கோள்கள்
-----------

1. ↑   அண்ணனின் ஆணை!

விக்கிமீடியா பொதுவகத்தில்,  
 ***காம தேவன்***   
என்பதில் ஊடகங்கள் உள்ளன.
**நிலப்படவரைவியல்** வரலாற்றுக்கு முந்தைய காலத்தில் தோன்றியதாகும்.

புவிப்படவியல் கிரேக்க காலத்தோடு பின்னிப் பிணைந்து காணப்படுகிறது. பண்டைக்காலத்தில் நாடோடிகளாக வாழ்ந்த மக்களும், வேட்டைத் தொழில் ஈடுபட்டவர்களம் தாம் சென்ற இடங்களைப் பற்றிய அடையாளங்களை நிலத்தோற்ற மாதிரிகளாக உருவாக்கினர்.

புவிப்படவியல் வளர்ச்சியடைந்த கால கட்டங்களைக் கொண்டு 5 வகைகளாக பிரிக்கப்படுகின்றன. 

* தொல்பழங்காலம் - (Antiquity or Ancient period)
* இருண்டகாலம் - (Dark Age or Middle Age)
* மறுமலர்ச்சி காலம் - (The Renaissance Period)
* சீர்திருத்தக் காலம் - (The Reformation Period)
* தற்காலம் (அ) இருபதாம் நூற்றாண்டு - (Recent Period or the 20th Century)

தொல்பழங்காலம்
-------------

ஆர்க்டிக் பகுதியில் வாழ்ந்த எஸ்கிமோ ஆதிவாசிகள், அரேபிய பாலைவனத்தைச் சார்ந்த பெடுவியன்கள், பசிபிக் தீவுத்த்ட்டவாசிகள் பாலினேஷியன்கள், இந்தியாவின் பஞ்சாரமக்கள் ஆகியோர் தோல், மரங்கள், எலும்பு, களிபோன் போன்ற பரப்புகளில் அவர்களுக்குத் தெரிந்த பகுதிகளை மாதிரிகளாக வரைந்தனர். இவற்றில் மிகப் பழமையானது பாபிலோனியர்களால் களிமண் பரப்புகளில் வரையப்பட்டவை எகிப்தியர்களின் தங்கச் சுரங்கங்களைக் கறிக்கக் கூடிய கி.மு. 2800ல் வரையப்பட்ட வரைபடங்கள் சொத்துரிமை புவிப்படங்கள் (Real Estate Map) (அ) நில அளவீடு சார்ந்த புவிப்படங்கள் (Cadastral Map) என்று அழைக்கப்படுகின்றன. பாரசீகம், இந்தியா, சீனா ஆகிய நாடுகளில் இத்தகையை புவிப்படங்கள் அக்காலகட்டத்தில் பயன்படுத்தப்பட்டுள்ளன. ஆனால் தற்போது இப்புவிப்படங்கள் கிடைக்கப்பெறவில்லை.

இருண்டகாலம் (அ) இடைக்காலம்
--------------------------

டாலமியின் புவிப்படவியல் முன்னேற்றத்திற்குப் பிறகு முன்பு தயாரிக்கப்பட்ட புவிப்படங்களே கையாளப்பட்டு வந்தன. புள்ளி விவரங்களில் குறைபாடும், தவறுகளும் அடங்கிய புவிப்படங்களே பிரதி எடுத்தல் முறையில் பயன்படுத்தப்பட்டது. மத குருமாரால் கூறப்பட்ட கருத்துக்களே முதன்மை பெற்றது. அறிவியல் கருத்துக்கள் ஏற்கப்படவில்லை. எனவே இக்காலம் இருண்டகாலம் எனப்பட்டது.

மறுமலர்ச்சிக்காலம்
------------------

அச்சுக்கலை மறுமலர்ச்சி அடைந்த காரணத்தால் 16ம் நூற்றாண்டு கால கட்டமே புவிப்படத்தயாரிப்பில் ஆர்வத்தை ஏற்படுத்தியது எனலாம். வாணிப முக்கியத்தவம் காரணமாக புது நிலப்பரப்புகள் கண்டுபிடிக்கப்பட்டதால் விரைவதற்கான தேவையும் ஏற்பட்டது. எனவே, இக்கால கட்டம் மறுமலர்ச்சிக் காலம் என அழைக்கப்படுகிறது.

சீர்திருத்தக்காலம்
------------------

18ம் நூற்றாண்டில் புவிப்படங்கள் தயாரிப்பதில் அறிவியல் தொழில் நுட்ப வளர்ச்சியும், பன்னாட்டு ஆர்வமும் கடல் பயணங்களாலும் நில அளவைக் கருவிகளின் வளர்ச்சியிலும் இடம் பெயர்தல் (migration) காரணமாகவும் புவிப்படங்கள் தயாரிக்கப்பட்டன. இக்காலத்தில் 19ம் நூற்றாண்டில் ஜெர்மனி புவிப்படத் தயாரிப்பிலும், தேசப்படப்புத்தகத் தயாரிப்பிலும் சிறந்து விளங்கியது.

தற்காலம் (அ) 20ம் நூற்றாண்டு
----------------------------

புவிப்படத்துறையில் மாபெரும் முன்னேற்றத்திற்கு பெரிதும் காரணமாக அமைந்தது உலகப் போர்கள். ஒவ்வொரு நாடும் தங்களது புவிப்படங்களை நீர், நில, வான் பககுதிகளை இராணுவம் கண்டறியும் பொருட்டுத் தயாரித்தன. தொழில் நுட்ப வளர்ச்சி காரணமாக இப்படங்கள் தெளிவாகவும், துல்லியமாகவும் தயாரிக்கப்பட்டன. நிழற்பட கல்லச்சக்கலை என்ற முறையைப் பயன்படுத்தி பிளாஸ்டிக் தகடுகளிலும் புவிப்படங்கள் வரையப்பட்டன. கணினி மூலம் பன்னாட்டு தேசிய புவிப்படங்கள் தயாரிக்கப்பட்டு வருகின்றன. ஐரோப்பிய நாடுகள் மற்றும் மெரிக்க ஐக்கிய நாடுகள் மற்றம் இந்தியா ஆகிய நாடுகள் தங்கள் வளங்களைக் கண்டறிய புவிப்படங்களைத் தயாரித்துள்ளன.
**சுனிதா சிங் சவுகான்** (Sunita Singh Chauhan) இந்தியாவைச் சேர்ந்த ஓர் அரசியல்வாதியாவார்.  பீகார் மாநிலத்திலுள்ள சீதாமர்கி மாவட்டத்தின் பெல்சந்த் சட்டப்பேரவை தொகுதியில் இருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார்.

அரசியல் வாழ்க்கை
----------------

சுனிதா சிங் சவுகான் 2000 ஆம் ஆண்டு அரசியலில் சேர்ந்தார். 2005 ஆம் ஆண்டு மார்ச்சு மாதத்தில் சட்டமன்ற உறுப்பினராக அறிமுகமானார் ஆனால் தொங்கு சட்டசபை காரணமாக அதே ஆண்டில் மீண்டும் தேர்தல் நடத்த திட்டமிடப்பட்டது. 2005 ஆம் ஆண்டு நவம்பர்-டிசம்பர் மாதங்களில் நடைபெற்ற தேர்தலில், இவர் மீண்டும் தனது தேர்தலில் வெற்றி பெற்று 2010 வரை பீகார் சட்டமன்ற உறுப்பினராக பணியாற்றினார். 2015 ஆம் ஆண்டில் பெல்சந்த்து சட்டப்பேரவை தொகுதியில் ஐக்கிய சனதா தளம் கட்சியின் வேட்பாளராக மீண்டும் போட்டியிட்டார். தனது நெருங்கிய போட்டியாளரான லோக் சனசக்தி கட்சியின் எம்.டி. நசீர் அகமதுவை தோற்கடித்து வெற்றி பெற்றார்.  தன் கணவரை விதான் சபா தலைமையிடத்துக்குள் அழைத்துச் சென்று சட்டமன்ற உறுப்பினராக ஆதாயம் பெற்றதற்காக சுனிதா சிங் சவுகான் விமர்சிக்கப்படுகிறார்

மேற்கோள்கள்
-----------

1. 1 2  "Profile". 22 Nov 2018 இம் மூலத்தில் இருந்து 2019-06-12 அன்று. பரணிடப்பட்டது.. .
2. ↑  "Husband does talking for Dal MLA". 2015-03-21. .
**ராவு வெங்கட ஆனந்தகுமார கிருஷ்ண ரங்கா ராவ்**, ( *Ravu Venkata Anandakumara Krishna Ranga Rao* ) சுருக்கமாக **வி. ஏ. கே. ரங்கா ராவ்** என்றும் அழைக்கப்படும் இவர், ஓர் இந்திய இசை அறிஞரும், நடனக் கலைஞரும், திரைப்பட வரலாற்றாசிரியரும், புத்தக விமர்சகரும், கலை விமர்சகரும் மற்றும் பேச்சாளரும் ஆவார். இவர் இந்தியாவின் விசாகப்பட்டினத்திற்கு அருகிலுள்ள பொப்பிலியின் அரச குடும்பத்தின் வழித்தோன்றல் ஆவார். இவர் பொப்பிலி ராஜா மற்றும் பொப்பிலி ராணியின் தங்கையான சரசுவதி தேவியின் இளைய சகோதரரான ராவு ஜனார்த்தன கிருஷ்ண ரங்க ராவ் ஆகியோருக்கு பிறந்தார். இவரது தந்தை சிக்கவரம் ஜமீந்தாராக இருந்தார். 

உலகிலேயே 78 ஆர்பிஎம் இசைத் தட்டுகளின் மிகப் பெரிய சேகரிப்பு கொண்டவராக அறியப்படுகிறார்.  லிம்கா சாதனைகள் புத்தகம் இவரது பதிவுகளின் எண்ணிக்கையை 53,000 என்று கூறுகிறது. 

50க்கும் மேற்பட்ட இந்திய பாடகர்களின் முதல் பதிவுகளை இவர் வைத்திருக்கிறார். அவர்களில் கன்டாசாலா, ஹேமந்த் குமார், ம. ச. சுப்புலட்சுமி மற்றும் லதா மங்கேஷ்கர் ஆகியோர் அடங்குவர். இவரது சேகரிப்பில் 15 க்கும் மேற்பட்ட வெளிநாட்டு மொழிகளின் இசைத் தொகுப்பும் உள்ளது. அவற்றில் சில லத்தீன், கிரேக்கம் மற்றும் உருசிய மொழிகள் மற்றும் துளு மற்றும் தோடா உட்பட 40 க்கும் மேற்பட்ட இந்திய மொழிகளும் உள்ளன. இவரது தொகுப்பில் தாகூர் போன்ற தலைசிறந்த ஆளுமைகளின் நாடகங்கள், உரைகள் மற்றும் பாராயணங்களும் அடங்கும்.

மேற்கோள்கள்
-----------

வெளி இணைப்புகள்
---------------

* Thehindu.com
* வி.ஏ.கே.ரங்க ராவ் பேட்டி
* வாழ்க்கையைப் பதிவு செய்கிறார்கள்
* கலை மீதான அதிகாரம்
* பன்முகத்தன்மை கொண்ட மனிதர்


1. ↑ . 15 November 1996. .
2. ↑ . 28 December 2003. .
**பட்டணத்தில் பூதம்** 1967 ஆம் ஆண்டு வெளிவந்த தமிழ்த் திரைப்படமாகும். எம். வி. ராமன் இயக்கத்தில் வெளிவந்த இத்திரைப்படத்தில் ஜெய்சங்கர், கே. ஆர். விஜயா மற்றும் பலரும் நடித்துள்ளனர். வீனஸ் பிக்சர்சுக்காக "பிராஸ் பாட்டில்" என்னும் ஆங்கில நகைச்சுவைப் படத்தைத் தழுவி, பட்டணத்தில் பூதம் என்ற இக்கற்பனைக் கதையை புகழ்பெற்ற எழுத்தாளர் ஜாவர் சீதாராமன் உருவாக்கினார். மேலும் இப்படத்தில் பூதமாகத் தோன்றினார்.

கதைச்சுருக்கம்
--------------

கூடைப்பந்து வீர்ரான பாஸ்கர் (ஜெய்சங்கர்), தொழிலதிபர் தங்கவேலின் (வி. கே. ராமசாமி) மகள் லதாவை (கே. ஆர். விஜயா) சந்திக்கிறார். இவர்களது காதலுக்கு முட்டுக்கட்டை போடுகிறார் கே. பாலாஜி. இதற்கிடையில் கலைப்பொருள் என்று நினைத்துப் பழம்பெரும் ஜாடி ஒன்றை வாங்கிவருகிறார் தங்கவேல். அதன் பிறகு நடக்கும் சில சம்பவங்களால் அதை துரதிஷ்டம் என நினைக்கும் தங்கவேல், அந்த ஜாடியைக் கவிதைப் போட்டிக்கு நன்கொடையாக அளித்துவிடுகிறார். அந்தப் போட்டியில் வெல்லும் பாஸ்கருக்கு ஜாடி பரிசாகக் கொடுக்கப்படுகிறது. பாஸ்கரும் அவரது நண்பர் சீசர் சீனுவும் (நாகேஷ்) வீட்டுக்கு வந்து ஜாடியில் என்ன இருக்கிறது என அறிய அதை சிரம்ப்பட்டு திறக்கிறார்கள்.

அதிலிருந்து அரேபிய பூதம் விடுதலையாகிறது. அந்த பூதம் பாஸ்கர், சீசர் சீனு ஆகியோருக்கு சேவை செய்கிறது, பாஸ்கரை சந்தேகப்பட்டுப் பிரியும் லாதாவை அரேபிய பூதமான ஜீ பூம் பா. சேர்த்து வைப்பதோடு; தங்கவேலுவின் தொழில் கூட்டாளியான சபாபதியும் ( வி.எஸ்.ராகவன்) அவரது மகனும் மோசமான கள்ளக் கடத்தல் கும்பலின் சூத்திரதாரிகள் என்பதைக் கண்டறிந்து அவர்களை போலீஸிடம் பிடித்துக்கொடுக்க உதவுகிறது. இறுதியில் பூதம் பூமியை விட்டுக் கிளம்புகிறது.

கதாபாத்திரங்கள்
---------------

* ஜெய்சங்கர் - பாஸ்கர்
* கே. ஆர். விஜயா - லதா
* நாகேஷ் - சீஸர் சீனு
* கே. பாலாஜி - மணி
* 
* ஆர். எஸ். மனோகர் - பாண்டி மாமா
* வி. கே. ராமசாமி - தங்கவேல்
* வி. எஸ். ராகவன் - சபாபதி
* ஜாவர் சீதாராமன் - ஜீ பூம் பா (பூதம்)
* சரோஜாதேவி - ரம்பா
* விஜய லலிதா
* ராம பிரபா
* லக்ஷ்மி பிரபா
* எஸ். டி. சுப்பு லட்சுமி
* கணபதிபட்
* சுப்புராமன்
* தர்மலிங்கம்
* தயாளன்
* ராமமூர்த்தி
* நடராஜன்
* தேசிகன்
* பிரசன்னம்
* ஜெமினி பாலு

பாடல்கள்
--------

பாடல்கள்

அனைத்துப் பாடல்களையும் எழுதியவர் கண்ணதாசன். 

|  |  |  |  |  |
| --- | --- | --- | --- | --- |
| # | பாடல் | பாடியவர்கள் | நீளம் |  |
| 1. | "கண்ணில் கண்டதெல்லாம்"   | டி. எம். சௌந்தரராஜன், பி. சுசீலா | 04:10 |
| 2. | "இதழை விரித்தது..."   | டி. எம். செளந்தரராஜன், எல். ஆர். ஈஸ்வரி | 05:58 |
| 3. | "நான் யார்..."   | பி. சுசீலா | 03:14 |
| 4. | "அந்த சிவகாமி..."   | டி. எம். சௌந்தரராஜன், பி. சுசீலா | 06:07 |
| 5. | "உலகத்தில் சிறந்தது..."   | டி. எம். சௌந்தரராஜன், பி. சுசீலா, ஏ. எல். ராகவன், | 06:02 |
| **மொத்த நீளம்:** | **25:31** |  |

மேற்சான்றுகள்
-------------

1. ↑  "பிராஸ் பாட்டில்".. பார்த்த நாள்: 8 சூன் 2014.
2. ↑  "ஒலித்தோகுப்பு". Raaga.com.. பார்த்த நாள்: 8 சூன் 2014.

வெளி இணைப்புகள்
---------------

* பட்டணத்தில் பூதம்
**பெரியார் நீர்விழ்ச்சி**, தமிழ்நாடு மாநிலம், கள்ளக்குறிச்சி மாவட்டம், கள்ளக்குறிச்சிக்கு அருகேயுள்ள கோமுகி அணைக்கு அருகில் அமையப்பெற்றுள்ளது. கோமுகி அணையிலிருந்து சுமார் 15 கிலோமீட்டர் துரத்தில் வெள்ளிமலை கிராமத்திற்கு அருகில் அமைந்துள்ளது. இந்நீர்வீழ்ச்சி, கள்ளக்குறிச்சியிலிருந்து 28 கி.மீ. தூரத்தில் சாலையோரமாக அமைந்துள்ளது.

பெரும்பான்மையான நாட்களில் குறைந்த அளவே நீரின் அளவு இருக்கும். மழை பருவ காலங்களில் நீரின் வீழ்ச்சி அளவு மிகவும் அதிகமாக இருக்கும். விழுப்புரம் மாவட்டத்தை சுற்றியுள்ள இடங்களிலிருந்து சுற்றுலாப் பயணிகள் பருவ காலங்களில் இங்கு வந்து இதன் அழகை ரசித்தும், நீர்விழ்ச்சியில் குளித்தும் செல்கின்றனர். செப்டம்பர் மாதம் முதல் டிசம்பர் மாதம் வரை, இங்கு வந்து செல்ல உகந்த காலமாகும். பல்வேறு மூலிகைச் செடிகள் இப்பகுதிகளில் கிடைக்கின்றன. 

பெரியார் நீர்விழ்ச்சியிலிருந்து சுமார் 5 கிலோமீட்டர் துரத்தில் மேகம் நீர்விழ்ச்சி அமையப்பெற்றுள்ளது.

மேற்கோள்கள்
-----------

1. ↑  சுற்றுலாப் பயணிகளைக் கவர்ந்திழுக்கும் பெரியார் நீர்வீழ்ச்சி
2. ↑  தண்ணீர் கொட்டும் இடத்தில் செயற்கை அருவி அமைக்க வேண்டும்
**திருப்பராய்த்துறை** (Thirupparaitturai) இந்தியாவின் தமிழகத்தில் திருச்சிராப்பள்ளி மாவட்டத்தில், அந்தநல்லூர் ஊராட்சி ஒன்றியத்தில் உள்ள அந்தநல்லூர் ஊராட்சியில் காவேரி ஆற்றின் தென் கரையில் அமைந்த கிராமம் ஆகும். திருப்பராய்த்துறை கிராமத்தின் அஞ்சல் சுட்டு எண் 639115 ஆகும்.

திருச்சி-கரூர் தேசிய நெடுஞ்சாலையும், திருச்சி-பாலக்காடு இருப்புப்பாதையும் திருப்பராய்த்துறை கிராமத்தின் வழியாகச் செல்கிறது. இக்கிராமம் திருச்சியிலிருந்து 16 கிலோ மீட்டர் தொலைவில் அமைந்துள்ளது.

சிறப்புகள்
----------

திருப்பராய்த்துறை கிராமத்தில் தேவாரப் பாடல் பெற்ற திருப்பராய்த்துறை பராய்த்துறைநாதர் கோயில்  மற்றும் சுவாமி சித்பவானந்தர் நிறுவிய **இராமகிருஷ்ண தபோவனம்** உள்ளது.

மக்கள் தொகையியல்
----------------

திருப்பாராய்த்துறை கிராமத்தின் மொத்த மக்கள் தொகை 3,403 ஆகும். அதில் ஆண்கள் 1679; பெண்கள் 1724 ஆக உள்ளனர். பட்டியல் தலித் சமூகத்தினர் 667 ஆகவும், பட்டியல் பழங்குடிகள் 715 ஆகவும் உள்ளனர்.

மேற்கோள்கள்
-----------

1. ↑  "அருள்மிகு பராய்த்துறை நாதர் திருக்கோயில்" இம் மூலத்தில் இருந்து 2017-05-18 அன்று. பரணிடப்பட்டது.. .
2. ↑  ஸ்ரீ இராமகிருஷ்ண தபோவனம்
3. ↑  2011 Census of Trichy District Panchayat Unions

வெளி இணைப்புகள்
---------------

* Sri Ramakrishna Tapovanam (Sri Ramakrishna Tapovanam website).
* Paraithuraishiva temple பரணிடப்பட்டது 2016-03-03 at the வந்தவழி இயந்திரம் (official website).